Newyddion Pentref « Abergwyngregyn Village
Home → Latest News @cy → Newyddion Pentref
Angen Cynorthwywr Arlwyaeth/Cogydd(es) Rhan Amser (dros gyfnod mamolaeth blwyddyn) yng Nghaffi Hen Felin, Abergwyngregyn.
Oddeutu 24 awr yr wythnos (3 diwrnod), gyda'r gallu i weithio penwythnosau.
Y Gallu i siarad/deall Cymraeg, bydd angen C.V a chanolwyr.
Cysylltwch os gwelwch yn dda gyda Lowri Jones 01248 689454
Aber Rydym wedi bod yn cael amser prysur yn Aber. Gyda'r nos ar Fai 16eg, mi gawsom ni noswaith o gerddoriaeth fyw yn yr Hen Felin – cerddorion o safon broffesiynol am £5 y tocyn yn unig, a hefyd ein doniau lleol ein hunain. Ar Fai 31ain roedd ein diwrnod poblogaidd blynyddol, diwrnod y Gerddi Agored, pan godwyd £1000 at elusen. Y penwythnos diwethaf yma, fe gynhaliodd un o'n preswylwyr mwyaf newydd barti gardd gwych ar gyfer pentrefwyr, gyda glaw cynnar yn clirio i ddarparu diwrnod heulog ar gyfer sgwrsio, mwynhau'r mochyn rhost, a gwerthfawrogi'r olygfa. Dydd Sul oedd diwrnod Sioe Hela Aber gyda phentrefwyr yn troi allan i edmygu'r cŵn (wnaeth ymddwyn yn dda bob un ohonyn nhw), cyfarfod yr adar ysglyfaethus oedd yn perthyn i Andy, ein postmon, ac i ryfeddu at y rholio bêls. Doedd preswylydd ieuengaf ddim yno – rhy brysur yn cael ei fedyddio.
Rwan rydym yn paratoi ar gyfer Ras Foel Fras ar Fehefin 29ain, sy'n boblogaidd ar y calendr rasio mynydd, ac rydym yn cael ein trefnu i fod yn dîmau o hebryngwyr a chynorthwywyr eraill, rhywbeth rydym bob amser yn barod i'w wneud – mae'r rhedwyr mor werth chweil.
Y diwrnod mawr ar ein calendr yn yr Hydref yw Medi 13eg, pan y byddwn yn lansio rhyddhau'r rhanddaliadau ar gyfer ein cynllun hydro cymunedol cyffrous, Anafon Hydro. Bydd llawer o bethau'n digwydd i ddifyrru pawb. Bydd newyddion am ein gwesteion adnabyddus yn dilyn yn fuan.
Diolch – Ty Pwmp
" I bwy bynnag sy'n cadw y ty bach ma mor lan a neis ! Mae'n ofnadwy o handi ar deithiau beic ! Diolch o galon"